Τζαμί του Ζάγκρεμπ

Το τζαμί του Ζάγκρεμπ είναι το μεγαλύτερο τζαμί της Κροατίας. Η κατασκευή του ξεκίνησε το 1981 και τελείωσε το 1987.

Περισσότερες πληροφορίες 
Το τζαμί του Ζάγκρεμπ βρίσκεται στην πόλη Ζάγκρεμπ. Στο τζαμί λειτουργούν ένα ισλαμικό δευτεροβάθμιο σχολείο «Δρ. Αχμέντ Σμαΐλοβιτς» και ένα πολιτιστικό κέντρο. Κατασκευάστηκε στο χρονικό διάστημα από το 1981 έως το 1987. Το 1983 ο Σουλτάνος μπιν Μοχάμεντ Αλ-Κουασίμι (Sultan bin Muhammad Al-Qasimi), που είχε δωρίσει 2,5 εκατομμύρια δολάρια  USD για την κατασκευή του τζαμιού, επισκέφθηκε την ισλαμική κοινότητα στο Ζάγκρεμπ. Το τζαμί σχεδιάστηκε από τους αρχιτέκτονες  Ντζέμαλ Τσέλιτς (Džemal Čelić), που ήταν καθηγητής της σχολής αρχιτεκτονικής του Σεράγεβο, και Μίρτζα Γκόλος (Mirza Gološ), που ήταν καθηγητής πολιτικών μηχανικών του Σεράγεβο, και κατασκευάστηκε από την εταιρεία «Tehnika». Ο Έσρεφ Κοβάσεβιτς (Ešref Kovačević), ένας διάσημος Βόσνιος καλλιγράφος, ήταν υπεύθυνος για την καλλιγραφία. Το δημοτικό συμβούλιο του Ζάγκρεμπ πρότεινε το 1979 διάφορες τοποθεσίες για το νέο τζαμί της πόλης. Περίπου 3000 πιστοί μπορούν να χωρέσουν μέσα στο τζαμί, πράγμα το οποίο το κατατάσσει ανάμεσα στα μεγαλύτερα τζαμιά της Ευρώπης. Η στέγη του τζαμιού έχει χάλκινη επένδυση. Στο ισόγειο υπάρχει χώρος προσευχής εκτάσεως 650 τ.μ. Επίσης, υπάρχει υπόγειο δωμάτιο χωρητικότητας 200 ατόμων. Εξωτερικά υπάρχει ένας μιναρές ύψους 34,5 μέτρων από οπλισμένο σκυρόδεμα  με ατσάλινη μυτερή κορυφή ύψους 12 μέτρων. Το τζαμί αποτελείται από διάφορους χώρους, που περιλαμβάνουν μεταξύ άλλων σιντριβάνι, χώρο αποθήκευσης παπουτσιών, εγκαταστάσεις του ιμάμη, διοικητικά κτήρια, βιβλιοθήκη, αναγνωστήριο, ισλαμικό γυμνάσιο, εστιατόριο με κουζίνα, κ.α. Η συνολική έκταση του συμπλέγματος των κτηρίων είναι πάνω από 7000 τ.μ.

Εξωτερικοί σύνδεσμοι 

 Τζαμί του Ζάγκρεμπ  άρθρο στην ιστοσελίδα www.beautifulmosque.com
 Μουσουλμανική κοινότητα στη Δημοκρατία της Κροατίας

Εικόνες

Παραπομπές 

Ζαγκρεμπ Τζαμι
Ζαγκρεμπ Τζαμι